|  |  |
| --- | --- |
| **Hajdúszoboszlói Polgármesteri Hivatal****Egészségügyi és Szociális Iroda**4200 Hajdúszoboszló, Hősök tere 1.Telefon: 06/70 489 4659, Fax: 52/557-302 | **05.**…………………………………….....kódszám |

|  |  |  |
| --- | --- | --- |
| Ügyiratszám: HSZ/15719/2021.A 2021.11.16.-i bizottsági ülés jegyzőkönyvének melléklete | Ügyintéző: |  Dede Erika |
| Ellenőrizte: | jegyző |
| Megtárgyalja: (bizottságok megnevezése) | Szociális és Egészségügyi Bizottság |

**K É R E L E M**

**átcsoportosításra**

**Tisztelt Bizottság!**

Hajdúszoboszló Város Önkormányzatának Képviselő-testülete megalkotta a város 2021. évi költségvetésének 3/2021. (I.28.) számú rendeletét melynek 11. számú mellékletének 9/M sora tartalmazza krízisszálló üzemeltetésére vonatkozó előirányzatot.

A Hajdúszoboszlói Kistérségi Szociális, Család- és Gyermekjóléti Központ 2021. november 2. napján érkezett támogatási szerződés elszámolása alapján megállapítható, hogy a 2021. évben előirányzott 2.300.000-Ft-ból, 2.000.000-Ft a felhasználás.

Holácsik Marianna intézményvezető asszony tájékoztatója szerint saját költségvetésükből 2021. november 3. napjáig - a fenti 2.000.000 Ft-on túl -1.052.582 Ft-ot előlegeztek meg a krízisszállóval kapcsolatos kiadásokra valamint az év végéig kb. ugyanennyi összegre lesz szükségük a működtetésre.

A fent leírtak alapján kérem a Bizottságot, hogy a határozati javaslatban szereplő átcsoportosítást támogassa.

Határozati javaslat:

Hajdúszoboszló Város Önkormányzatának Szociális és Egészségügyi Bizottsága a város 2021. évi költségvetéséről szóló 3/2021. (I.28.) rendeletének „Szociálpolitikai feladatok” 10. számú mellékletének 11/ÖK soráról 2.000.000.-Ft-ot az „Egyéb kiadások” 11. sz. melléklet 9/M sorára átcsoportosít és felkéri a Gazdasági Irodát az átcsoportosítás végrehajtására.

Határidő: 2021.11.24.

Felelős: Egészségügyi és Szociális irodavezető/ Gazdasági irodavezető

Hajdúszoboszló, 2021.11.11.

 Dede Erika

 irodavezető